《碧云寺 其一》
明代·黎邦琰

肃事祠陵寝，联镳过雁堂。侵阶知桧腊，酌水识泉香。

宝叶澄秋霁，昙花散夕阳。坐观鱼跃处，还似在濠梁。

作者简介：黎邦琰，一作邦炎。字君华，号岱舆。从化人。民表长子。明世宗嘉靖四十年（一五六一）举人，明穆宗隆庆五年（一五七一）进士。官临川知县，历仕江西右参政。明神宗万历十六年（一五八八）致仕归。有《旅中稿》、《南秀堂稿》。清道光《广东通志》卷二八○、清雍正《从化县新志》卷三有传。